78 



103. Pyramide-Læbeløs, Ajuga pyramidalis L. 

 N. Jonsokkoll. 



Ogsaa denne Plante hører til de mest ejendommelige og let- 

 test kendelige af nordiske Læbeblomstrede. Den bliver 6—20 cm 

 høj og er fleraarig; dens lodrette Rodstok udsender ofte foruden 

 den blomstrende Hovedstængel tillige flere Sideskud, der ligeledes 

 bærer Blomster; men den mangler Udløbere, hvilke derimod findes 

 hos den nær beslægtede og i Danmark hyppige Krybende 

 Læbeløs (Ajuga reptans L.). De nederste Blade er samlede i 

 Roset. De violet anløbne Højblade sidder saa tæt, at den hele 

 Blomsterstand ligner en firsidet Pyramide. De lyseblaa Blomster 

 udmærker sig ved, at Overlæben er meget lille; deraf Navnet 

 for Slægten Læbeløs. Den Beskyttelse, som Overlæben ellers 

 giver Støvdragerne, faar de fra de ovenfor Blomsterne siddende 

 Højblade. Pyramide-Læbeløs er almindelig i Skandinavien, hvor 

 den vokser paa Bakker, tørre Marker og Skovenge og gaar op 

 over Trægrænsen. I Danmark findes den hist og her i det nord- 

 lige og vestlige Jylland, men ellers er den meget sjælden; her 

 ligesom paa andre Punkter af det europæiske Lavland er den for- 

 modentlig en Reliktplante, efterladt fra den koldere Periode kort 

 efter Istiden. 



Delfrugterne af Læbeløs og mange andre Læbeblomstrede 

 mangler et egentligt Spredningsmiddel. Dette synes erstattet af 

 et lille Organ, der sidder ved deres Grund (Fig. 3), og som i 

 sine Celler indeholder fed Olie; det genfindes hos andre Læbe- 

 blomstrede, f. Eks. hos Barsvælg, hvor det optager Vs af Frug- 

 ternes Længde (Tav. 94, Fig. 5), og hos flere Rubladede, f. Eks. 

 Lungeurt (Tav. 85, Fig. 4). Det er paavist, at Myrer opsøger 

 Delfrugterne af disse Planter, især af Læbeløs, og slæber 

 dem hjem til deres Boliger, hvorved de tager særlig Vare paa det 

 nævnte Organ, der muligvis tjener dem til Føde. Ved Myrernes 

 Virksomhed bliver Frugterne saaledes spredte. Planter, for hvem 

 Myrer paa en eller anden Vis er til Tjeneste, kaldes my re- 

 elskende (myrmekofile) Planter eller Myreplanter, og den her 

 nævnte Frøspredningsmaade kaldes Myrespredning. 



Tav. 103. Fig. 1. Planten i naturlig Størrelse. Fig. 2. Blomst, set fra 

 højre Side (Vi). Fig. 3. Delfrugt (Vi). 



